**VISPĀRĪGĀ VIENOŠANĀS**

*par karstā asfaltbetona iegādi*

Daugavpilī, 2017.gada 31.jūlijā

**Sabiedrība ar ierobežotu atbildību „Labiekārtošana - D”,** reģistrācijas Nr.41503003033, juridiskā adrese: 1.Pasažieru 6, Daugavpils, LV-5401, tās valdes locekļa Sergeja Blagoveščenska personā, kurš darbojas uz Statūtu pama**t**a (turpmāk – **Sabiedrība**), no vienas puses

un vispārīgās vienošanās dalībnieki (turpmāk – Dalībnieki):

1. Sabiedrība ar ierobežotu atbildību "Latgales Ceļdaris", reģ.Nr. 41503034705, juridiskā adrese: Daugavpils, Višķu iela 21d, LV-5410, tās valdes locekļa Aleksandra Truņina personā, kurš rīkojas uz statūtu pamata,
2. Ceļu būves firma SIA "BINDERS", reģ.Nr. 40003164644, juridiskā adrese: Rīga, Smilšu iela 10 - 104, LV-1050, tās valdes priekšsēdētāja Aigara Sējas personā, kurš rīkojas uz 12.08.2016. Pilnvaras Nr.1-4/111 pamata,

no otras puses, visi kopā turpmāk tekstā – Līdzēji, saskaņā ar atklāta konkursa „ Karstā asfaltbetona iegāde SIA “Labiekārtošana – D” vajadzībām”, L2017/17 (turpmāk tekstā – konkurss) rezultātiem (30.06.2017.gada protokols Nr.4) un dalībnieku iesniegtajiem piedāvājumiem, noslēdz šāda satura Vispārīgo vienošanos (turpmāk – Vienošanās), par sekojošo:

**I. Vienošanās preambula**

1. Sabiedrība slēdz vienošanos ar 2 (diviem) Dalībniekiem par iespēju piedāvāt kārsto asfaltbetonu - AC 8 – surf, AC 11 – surf, AC 16 – surf, AC – 16 base, AC – 22 base, Pasūtītājam pēc konkrētās vajadzības.

**II. Vienošanās priekšmets**

1. Vienošanās nosaka kārtību, kādā Sabiedrība (turpmāk arī Pasūtītājs) izvēlas Dalībnieku līguma noslēgšanai par pakalpojuma sniegšanu (turpmāk – Pakalpojums).

**III. Vispārīgie noteikumi**

1. Vienošanās mērķis ir noteikt un raksturot 12 (divpadsmit) mēnešu laikā no Vienošanās noslēgšanas brīža starp Pasūtītāju un Dalībniekiem slēdzamos pakalpojuma līgumus un paredzēt kārtību, pamatojoties uz kuru tiks slēgti šie līgumi, t.sk. paredzot vispārējus noteikumus attiecībā uz pakalpojuma cenu, apjomu, sniegšanas termiņiem un citiem pamatnoteikumiem.
2. Parakstot Vienošanos, Pasūtītājs un Dalībnieki, pamatojoties uz Dalībnieku piedāvājumiem iepirkumā, vienojas par maksimāli pieļaujamo vienas tonnas preču izmaksām, par kuru Dalībnieki apņemas sniegt konkrēto pakalpojumu Vienošanās darbības laikā.
3. Pasūtītājs ir tiesīgs paļauties, ka Dalībnieki sniegs kvalitatīvu pakalpojumu līgumā noteiktajā laikā, vietā un apjomā, par cenu, kura nepārsniegs Vienošanās 4.punktā minēto maksimāli pieļaujamo cenu.

**IV. Vienošanās darbības laiks**

1. Vienošanās stājas spēkā brīdī, kad to parakstījuši Līdzēji.
2. Vienošanās darbības laiks: **12 (divpadsmit) mēneši** no Vienošanās noslēgšanas brīža vai līdz tiek sasniegta Vienošanās noteiktā kopējā summa.
3. Pakalpojuma līgumi tiek slēgti Vispārīgās vienošanās darbības termiņa laikā, bet to izpilde var būt pabeigta arī pēc Vispārīgās vienošanas darbības termiņa iztecējuma. Ja Vienošanās zaudē spēku to atceļot vai vienpusēji atkāpjoties no vienošanas izpildes, tad zaudē spēku arī uz Vienošanās pamata noslēgtais Pakalpojuma līgums.

**V. Saistību izpilde garantija**

1. Katrs Vispārīgās vienošanās Dalībnieks **5 (piecu)** dienu laikā no Vispārīgās vienošanās noslēgšanas dienas iesniedz Pasūtītājam neatsaucamu bankas vai apdrošināšanas sabiedrības izsniegtu **saistību izpildes garantiju** **10% (desmit procentu)** apmērā no Vispārīgās vienošanās summas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Sabiedrības pieprasījuma. Saistību izpildes garantiju Sabiedrība var izmantot līgumsodu ieturēšanai, ar Dalībniekiem noslēgto pakalpojumu līgumu pārkāpuma gadījumā, ja Dalībnieki atsakās izpildīt līgumu vai līgums tiek vienpusēji izbeigts kavējuma vai neizpildes dēļ
2. Saistību izpildes nodrošinājuma termiņš ir 12 (divpadsmit mēneši) no Vispārīgās vienošanās noslēgšanas dienas
3. Saistību izpildes nodrošinājuma garantijas oriģinālu Pasūtītājs atgriež pēc Vispārīgās vienošanās dalībnieka pieprasījuma pēc tās termiņa iztecējuma.

**VI. Līguma summa līgumcenas aprēķina kārtība**

1. Vienošanās kopējā summa tās darbības laikā sastāda EUR 74 900, 00 neieskaitot pievienotās vērtības nodokli (turpmāk – PVN). **Pasūtītājam nav pienākums pasūtīt pakalpojumus par visu summu**.
2. Līgumcena konkrētam pakalpojumam ir (*cena par vienu preces tonnas veidu x tonnas skaitu (pasūtījuma apjomu)) =līgumcena*.
3. Pakalpojuma maksimālās izmaksas (turpmāk – izmaksas) ir noteiktas Dalībnieku iesniegtajos Finanšu piedāvājumos, kas ir Vienošanās neatņemamas sastāvdaļas.
4. Izmaksās ir ietvertas visas izmaksas, kas saistītas ar pakalpojuma pakalpojumu sniegšanu, tajās ietverot visas tiešās un netiešās Dalībnieka izmaksas, kas varētu rasties un ir saistītas ar Līgumā noteikto saistību izpildi, izņemot pievienotās vērtības nodokli. Dalībnieki nav tiesīgi nepiedāvāt Pasūtītājiem augstākas izmaksas, kā tās ir noteiktas konkursam iesniegtajā piedāvājumā.
5. Norēķinu kārtība starp Pasūtītājam un Dalībniekiem tiek noteiktas atsevišķajos Pakalpojuma līgumos.

**VII. Pakalpojuma līgumu piešķiršanas kārtība**

1. Pasūtītājs nodrošina pakalpojuma līgumu piešķiršanas procedūras organizēšanu, nosakot par to atbildīgo personu, kuras pienākums ir pakalpojuma līguma piešķiršanas procedūras organizēšana un lēmuma pieņemšana saskaņā ar Vienošanās nosacījumiem (turpmāk – atbildīgā persona).
2. Pasūtītājs organizē līguma slēgšanas tiesību piešķiršanu, atbilstoši Pasūtītāja vajadzībām.
3. **Pakalpojumu līgumu slēgšanas tiesību piešķiršanas kārtība:**
   1. Vismaz divas darba dienas pirms konkrēta pasūtījuma Pasūtītājs sagatavo un nosūta visiem Vienošanās dalībniekiem uzaicinājumu, norādot nepieciešamo preču veidu, apjomu un saņemšanas laiku.
   2. Uzaicinājums tiek nosūtīts elektroniski (izmantojot drošu elektronisko parakstu) uz Vienošanās norādītajām Dalībnieku kontaktpersonu e-pasta adresēm. Elektroniski nosūtītais dokuments ir uzskatāms par saņemtu nākamajā darba dienā pēc tā nosūtīšanas dienas.
   3. Vienošanās norādītā Dalībnieka kontaktpersona pēc Uzaicinājuma elektroniskas saņemšanas tās pašas darba dienas laikā elektroniski Pasūtītāja kontaktpersonai apstiprina tā saņemšanas faktu.
   4. Dalībnieki vienu darba dienu laikā no Uzaicinājuma saņemšanas, rakstiski slēgtās aploksnēs iesniedz Pasūtītāja atbildīgajai personai piedāvājumu (vai nosūta uz Pasūtītāja e-pastu, parakstot dokumentu ar drošu elektronisko parakstu), norādot attiecīgā pakalpojuma sniegšanas iespējas, preču **vienas tonnas veidu cenu un kopējās izmaksas bez PVN**. Piedāvātās izmaksas var būt zemākas vai vienādas, bet nedrīkst pārsniegt Dalībnieku finanšu piedāvājumos noteiktās preču maksimālās izmaksas.
   5. Ja Dalībnieks šajā punktā noteiktajā termiņā piedāvājumu neiesniedz, tad uzskatāms, ka Dalībnieks atsakās no konkrētā pakalpojuma sniegšanas. Ja Dalībnieka piedāvājums neatbilst Vienošanās nosacījumiem, Pasūtītājs neakceptē piedāvājumu.
   6. Piedāvājumā Dalībniekam ir jāsniedz informācija par visām Pasūtītāja Uzaicinājumā norādītajām pozīcijām.
   7. Pasūtītājam ir tiesības lūgt Dalībniekam detalizēti izskaidrot tā piedāvājumā norādīto Pakalpojuma izmaksu veidošanos. Dalībniekam ir pienākums detalizēti izskaidrot piedāvājumā norādīto Pakalpojuma izmaksu veidošanos 1 (vienu) darba dienu laikā no Pasūtītāja pieprasījuma saņemšanas dienas. Vienošanās norādītā Dalībnieka kontaktpersona pēc Pasūtītāja pieprasījuma saņemšanas tās pašas darba dienas laikā elektroniski apstiprina Pasūtītājam pieprasījuma saņemšanas faktu.
   8. Pasūtītājs nodrošina iesniegto piedāvājumu konfidencialitāti līdz piedāvājumu iesniegšanai noteiktā termiņa beigām.
   9. Pasūtītājs slēdz Pakalpojuma līgumu ar to Dalībnieku, kurš piedāvājis viszemāko konkrētā pakalpojuma cenu, un elektroniski paziņo pieņemto lēmumu visiem piedāvājumus iesniegušajiem Dalībniekiem 2 (divu) darba dienu laikā no lēmuma pieņemšanas dienas.
   10. Pasūtītājs slēdz Pakalpojuma līgumu ar vienu izvēlētu Dalībnieku, bet objektīvas nepieciešamības gadījumā arī ar vairākiem Dalībniekiem par izvēles kritēriju ņemot cenu.
   11. Ja vairāku lētāko dalībnieku iesniegtās cenas sakrīt, izvēlas to dalībnieku, kura piedāvājums konkursā ir saimnieciski visizdevīgākais.
4. Pasūtītājs un izvēlētais Dalībnieks pakalpojuma līgumu slēdz to Pasūtītāja norādītajā laikā un vietā.
5. Dalībnieks nodrošina Pakalpojuma līguma kvalitatīvu izpildi pilnā apjomā.

**VIII. Līdzēju tiesības un pienākumi**

1. Dalībnieku tiesības un pienākumi:
   1. Dalībnieks apņemas nodrošināt Pasūtītājam pakalpojuma sniegšanu, veicot to lietpratīgi, efektīvi, pilnā apjomā un ar pienācīgu rūpību.
   2. Dalībnieks sniedz Pakalpojumu saskaņā ar konkrētā pakalpojuma līguma nosacījumiem un savu piedāvājumu iepirkumam.
   3. Dalībnieks, kurš ieguvis tiesības slēgt konkrēto pakalpojuma līgumu, slēdz to Pasūtītāja norādītajā laikā un vietā.
   4. Dalībnieks apņemas izpildīt pakalpojumu, ievērojot visus nosacījumus, kas noteikti konkursa Tehniskajā specifikācijā.
   5. Dalībnieks ir atbildīgs par pakalpojuma sniegšanas atbilstību Latvijas Republikas normatīvo aktu prasībām.
   6. Dalībnieks Vienošanās darbības laikā garantē pakalpojuma līgumu piešķiršanas kārtības ievērošanu.
   7. Personālu (kontaktpersonu), kuru Dalībnieks ir iesaistījis vienošanās izpildē, par kuriem viņš ir sniedzis informāciju piedāvājumā, drīkst mainīt tikai ar Pasūtītāja rakstveida piekrišanu.
2. Pasūtītāja tiesības un pienākumi:
   1. Pasūtītājs nodrošina Dalībnieku vienlīdzīgu konkurenci un godīgu attieksmi pret tiem.
   2. Pasūtītājs nodrošina, ka pakalpojuma līgumu piešķiršanas procedūras organizēšanu veic saskaņā ar Vienošanās nosacījumiem.
   3. Pasūtītājs nodrošina, Vienošanās darbības laikā garantē pakalpojuma līgumu piešķiršanas kārtības ievērošanu.

**X. Vienošanās noteikumu grozīšana, tās darbības pārtraukšana**

1. Vienošanos var nebūtiski papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu.
2. Ja Dalībnieks Vienošanās darbības laikā veic Vienošanās vai pakalpojuma līgumam neatbilstošu darbību, tad Līdzēji uzskata, ka ar šīs darbības veikšanu Dalībnieks ir vienpusēji lauzis Vienošanos un Dalībnieks zaudē visas ar Vienošanos pielīgtās saistības.
3. Pasūtītājam ir tiesības izbeigt Vienošanos pirms termiņa ar atsevišķu Dalībnieku, neatlīdzinot zaudējumus gadījumos, ja:
   1. Dalībnieks kļūst maksātnespējīgs, bankrotē, tā darbība tiek izbeigta vai pārtraukta;
   2. Dalībnieks nenodrošina preču saņemšanu Pasūtītāja noteiktajā apjomā un termiņā;
   3. Dalībnieks nevar nodrošināt Līguma saistību izpildi;
   4. Preču kvalitāte vismaz vienā no pakalpojumu sniegšanas reizēm nav atbilstošā Ceļu specifikācijas 2017 prasībām un spēkā esošiem Latvijas Valsts standartiem.
   5. Dalībnieks neiesniedz savu piedāvājumu uz vairāk kā 2 (diviem) uzaicinājumiem.
4. Sabiedrība ir tiesīga uzteikt Vispārīgo vienošanos, nedēļu iepriekš brīdinot visus Dalībniekus, ja ir sasniegta Vienošanās kopējā summa, vai paaugstināt Vienošanos kopējo summu ievērojot Publisko iepirkumu likumā noteikto maksimālo slieksni.
5. Ikviena Puse ir tiesīga vienpusēji izbeigt Vispārīgo vienošanas, brīdinot par to pārējās Puses divus mēnešus iepriekš.

**XI. Nepārvarama vara**

1. Līdzēji tiek atbrīvoti no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Vienošanās saistību izpildes.
3. Nepārvaramas varas apstākļu iestāšanās gadījumā Vienošanās darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Vienošanās pārtraukšanu.

**XII. Citi noteikumi**

1. Visos jautājumos, kas nav noregulēti Vienošanās, Līdzēji vadās no iepirkuma nosacījumu prasībām, Dalībnieku piedāvājumiem konkursam un spēkā esošajiem normatīvajiem aktiem.
2. Visi strīdi starp Līdzējiem risināmi pārrunu ceļā, bet, ja tas nav iespējams, Latvijas Republikas tiesā.
3. Vienošanās ir saistoša Līdzēju tiesību un saistību pārņēmējiem.
4. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm.
5. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
6. Jebkāda ar šo līgumu saistīta un jebkurā formā pieejama informācija, Dalībnieka iesniegtais darbs līguma izpildē vai citāda veida dati, pieder Pasūtītājam, ir tā īpašums un ir izmantojama vienīgi līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Dalībniekiem nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
7. Dalībnieki ir atbildīgi par Pasūtītājam nodarītajiem zaudējumiem, ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
8. Visus ar līgumu saistītos Līdzēju savstarpējos paziņojumus nosūta rakstiski uz līgumā norādīto adresi vai citu adresi, ko viens Līdzējs ir paziņojis otram Līdzējam. Ārkārtējos gadījumos paziņojumus drīkst nosūtīt arī pa faksu vai e-pastu.
9. Visi Līguma grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši abi Līdzēji.
10. Dalībnieks Sabiedrība ar ierobežotu atbildību "Latgales Ceļdaris" par pilnvaroto pārstāvi Vienošanās darbības laikā nozīmē ABR un DŠS vadītāja Pāvela Jeļina, tālrunis 65440529, mob.tālrunis 26669161, e-pasts latgales.celdaris@inbox.lv.
11. Dalībnieks Ceļu būves firma SIA "BINDERS" par pilnvaroto pārstāvi Vienošanās darbības laikā nozīmē valdes priekšsēdētāja Aigara Sēja, tālrunis 67810579, mob.tālrunis 22000165, e-pasts: [binders@binders.lv](mailto:binders@binders.lv).
12. Dalībnieki pilnvarotās personas ir atbildīgas par Vienošanās izpildes uzraudzīšanu.
13. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās brīža.
14. Vienošanās sagatavota uz 5 (*piecām*) lapām, trijos eksemplāros ar vienādu juridisko spēku, no kuriem viens glabājas pie Pasūtītāja, bet pārējie attiecīgi pie katra Dalībnieka.
15. Vienošanās satur šādus pielikumus, kas ir Vienošanās neatņemamas sastāvdaļas:
    1. 1.pielikums – Dalībnieku tehnisko piedāvājumu kopijas uz 2 lapām;
    2. 2.pielikums – Dalībnieku finanšu piedāvājumu kopijas uz 2 lapām;
    3. 3.pielikums – Pakalpojumu līgumu projekti uz 6 lapām.

**XIII. Pušu rekvizīti un paraksti**

|  |  |
| --- | --- |
| PASŪTĪTĀJS  **Sabiedrība ar ierobežotu**  **atbildību „Labiekārtošana - D”**,  reģistrācijas Nr.41503003033,  juridiskā adrese: 1.Pasažieru iela 6,  Daugavpils, LV-5401  valdes loceklis  Sergejs Blagoveščenskis\_\_\_\_\_\_\_\_\_\_\_\_\_\_\_\_\_ | DALĪBNIEKI  **Sabiedrība ar ierobežotu atbildību**  **"Latgales Ceļdaris",**  reģ.Nr. 41503034705,  juridiskā adrese: Daugavpils,  Višķu iela 21d, LV-5410  valdes loceklis  Aleksandrs Truņins \_\_\_\_\_\_\_\_\_\_\_\_\_\_\_\_\_\_\_  **Ceļu būves firma SIA "BINDERS",**  reģ.Nr. 40003164644,  juridiskā adrese: Rīga,  Smilšu iela 10 - 104, LV-1050  Valdes priekšsēdētājs  Aigars Sēja\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |